Xatanga (kuksa)

Xatanga ( rossiavon Хатанга ) tir bost valentiste Sibiria koe Krasnoyarsk winka ke Rossia.

 Salt ke bost 
Febon, Xatanga bost arte 600 km- lente Naelafu Ivamu, vatice Xatanga molt isu widavama koblir, nope katanara ke Kotuy kuksa isu Xeta, dem abrotce vas 227 km-. Lentronnir, gee Taymir dega is lente jaka ke Istefa Sibiria koe Taymir tcelda kal abrotcafu Xatanga pargalu. Nume va Laptev Bira ke Arktika welfa konir.

Patason va salt ke Kotuy kuksa tisa dalafa kovoa, kotafe abrotce ke Xatanga bost tir 1 636 km-.

Kotafo bostxo tir vas 364 000 km². Inaf celack tir vas 3 320 m³/v-, dem vuge vas 300 m³/v- isti fentugal is cuge vas 15 000 m³/v- bak idulugal. 
Bost tir tapanaf mali tena ke lerdeaksat kali toza ke teveaksat. Anton bak idulugal zo rototar.

 Lavopa 
Bost tir pwertaf divtraspus. Inaf cel remi 32 tanda ( 1961-1994 ) koe Xatanga arte 200 km- male artexo zo dizveyer.

 Kovoa 

 Sanelia 
Xatanga gola tir saneliakirafa gu Dolgan sane.

Antafa widava ke gola tir Xatanga dem mon 3200 ir-.

 Izva 
Taneaf rossiik artlakiyis va Xatanga gola tiyid myottcabanesik bak 1611. Azon artexo is krimta gan Xariton Laptev totasik zo vestayar ise liwotayar.

 Afigasuteks 

 Dere rupel 

Xatanga (kuksa)
Xatanga (kuksa)